ບໍລິສັດຈີນ ຢືນຢັນວ່າ ດາວທຽມ Lao Sat-1 ຈະໄດ້ທຶນຄືນ ໃນອີກ 10 ປີຂ້າງໜ້າ
ລາວຈະຕ້ອງຊຳລະໜີ້ເງິນກູ້ ພ້ອມດອກເບ້ຍຄືນ ໃຫ້ລັດຖະບານຈີນ ຄິດເປັນມູນຄ່າລວມເຖິງ 341 ລ້ານໂດລາ ພາຍໃນປີ 2033.
ບໍລິສັດຈີນເຊື່ອໝັ້ນວ່າ ໂຄງການດາວທຽມ Lao Sat-1 ຈະສາມາດເກັບທຶນຄືນໄດ້ພາຍ ໃນ 10 ປີຕໍ່ໜ້າ ສ່ວນລັດຖະບານລາວ ກໍຈະຊຳລະໜີ້ເງິນກູ້ ແລະດອກເບ້ຍຄືນ ໃຫ້ລັດ ຖະບານຈີນ ຢ່າງຄົບຖ້ວນ ໃນປີ 2033 ທ່ານຕິງ ຫຍົງປິງ ຜູ້ອຳນວຍການບໍລິສັດດາວທຽມລາວ ເອເຊຍ-ປາຊີຟິກຈຳກັດ ບໍລິສັດ ເອກກະຊົນຈີນທີ່ໄດ້ຮັບອະນຸຍາດສຳປະທານການບໍລິຫານ ແລະຈັດການທຸລະກິດໃນ ໂຄງການດາວທຽມດວງທຳອິດຂອງລາວ (Lao Sat-1) ໃຫ້ການຢືນຢັນວ່າ ການສະ ແຫວງຫາລາຍໄດ້ຈາກການຈັດການ ແລະການໃຫ້ບໍລິການຂອງດາວທຽມ Lao Sat-1 ຈະສາມາດເກັບທຶນຄືນໄດ້ໃນ 10 ປີຕໍ່ໜ້າ ຫຼືໃນປີ 2028 ເປັນຢ່າງຊ້າ ໃນປັດຈຸບັນ ບໍລິສັດດາວທຽມລາວເອເຊຍ-ປາຊີຟິກຈຳກັດ ມີລູກຄ້າ 5 ລາຍ ໃນລາວທີ່ ໄດ້ຕົກລົງເຊົ່າເພື່ອໃຊ້ບໍລິການ 5 ຊ້ອງສັນຍານຂອງດາວທຽມ Lao Sat-1 ສ່ວນອີກ 17 ຊ້ອງສັນຍານທີ່ເຫຼືອນັ້ນ ໄດ້ຈັດສັນໄວ້ສຳລັບລູກຄ້າໃນຕ່າງປະເທດ ຊຶ່ງໄດ້ມີການຕົກລົງ ເຊົ່າເພື່ອໃຊ້ບໍລິການຊ້ອງສັນຍານຂອງດາວທຽມ Lao Sat-1 ສຳລັບການຮັບ ແລະສົ່ງ ສັນຍານໂທລະພາບແລ້ວ ຈຳນວນທັງໝົດ 130 ຊ້ອງທີ່ຖ່າຍທອດອອກອາກາດໃນ 9 ພາສາດ້ວຍກັນຄື ລາວ ຈີນ ໄທ ກຳປູເຈຍ ຫວຽດນາມ ມຽນມາ ຝຣັ່ງ ແລະສະເປນ ໂດຍ ມີຄູ່ຮ່ວມການຄ້າແລະການຕະຫຼາດທັງພາຍໃນ ແລະຕ່າງປະເທດເກືອບ 200 ແຫ່ງ ແຕ່ຢ່າງໃດກໍຕາມ ທ່ານຕິງ ຫຍົງປິງ ກໍຍອມຮັບວ່າ ການແຂ່ງຂັນໃນທຸລະກິດ ດາວທຽມ ໃນປັດຈຸບັນນີ້ ກໍເປັນປັດໄຈທີ່ທ້າທາຍ ຕໍ່ການສ້າງລາຍຮັບຂອງດາວທຽມ Lao Sat-1 ບໍ່ນ້ອຍຄືກັນ ໂດຍສະເພາະ ແມ່ນດາວທຽມລຸ້ນໃໝ່ ທີ່ຊ້ອງສັນຍານສາມາດຮອງຮັບການ ຮັບ ແລະສົ່ງສັນຍານໂທລະພາບທີ່ມີຄວາມຄົມຊັດສູງ ຫຼື (HD) ທັງຍັງສາມາດຕອບສະ ໜອງການຮັບ ແລະສົ່ງຂໍ້ມູນຂ່າວສານໃນລະບົບ 5G ໄດ້ອີກດ້ວຍນັ້ນ ກໍຄືຄູ່ແຂ່ງສຳຄັນ ທີ່ຈະສົ່ງຜົນກະທົບຕໍ່ການເພີ້ມຈຳນວນລູກຄ້າຂອງດາວທຽມ Lao Sat-1 ຢ່າງຫລີກລ້ຽງ ບໍ່ໄດ້ ຊຶ່ງໃນນີ້ ກໍລວມເຖິງດາວທຽມໄທຄອມຂອງປະເທດໄທອີກດ້ວຍ ໂດຍສະເພາະ ແມ່ນດາວທຽມໄທຄອມດວງທີ 6, 7 ແລະ 8 ນັ້ນ ຍັງມີເທັກໂນໂລຈີສູງກວ່າດາວທຽມ Lao Sat-1 ອີກດ້ວຍ ດັ່ງທີ່ ທ່ານທີຣະທັດເກີດຊ່ວຍ ຜູ້ຈັດການຝ່າຍການຕະຫຼາດດ້ານ ຂໍ້ມູນ ແລະຂ່າວສານ ຂອງບໍລິສັດໄທຄອມຈຳກັດ (ມະຫາຊົນ) ໄດ້ອະທິບາຍເຖິງແຜນ ການຂະຫຍາຍຖານລູກຄ້າຂອງດາວທຽມ ໄທຄອມ ໃນຕ່າງປະເທດວ່າ: ຍິ່ງໄປກວ່ານັ້ນ ລັດຖະບານລາວມີພັນທະທີ່ຈະຕ້ອງຊຳລະໜີ້ເງິນກູ້ ພ້ອມດອກເບ້ຍຄືນ ໃຫ້ກັບລັດຖະບານຈີນ ຄິດເປັນມູນຄ່າລວມເຖິງ 341 ລ້ານໂດລາ ຊຶ່ງໃນນີ້ແບ່ງເປັນ ເງິນກູ້ 258 ລ້ານໂດລາແລະດອກເບ້ຍ 83 ລ້ານໂດລາ ໂດຍເປັນໜີ້ທີ່ເກີດຈາກການ ສ້າງ ແລະສົ່ງດາວທຽມ Lao Sat-1 ຂຶ້ນສູ່ວົງໂຄຈອນໃນຕອນເຊົ້າມືດຂອງວັນທີ 21 ພະຈິກ 2015 ທີ່ຜ່ານມາຢູ່ທີ່ແຂວງເສສວນຂອງຈີນ ທັງນີ້ ລັດຖະບານລາວຈະຕ້ອງ ຊຳລະໜີ້ເງິນກູ້ ແລະດອກເບ້ຍດັ່ງກ່າວຄືນໃຫ້ກັບລັດຖະບານຈີນຢ່າງຄົບຖ້ວນພາຍໃນ ປີ 2033 ໂດຍຫັກໃນອັດຕາ 80 ເປີເຊັນ ຈາກຜົນກຳໄລຈາກຜົນກຳໄລໃນການດຳ ເນີນທຸລະກິດດາວທຽມ Lao Sat-1 ໃນແຕ່ລະປີ ດາວທຽມ Lao Sat-1 ປະກອບມີ 22 ຊ່ອງສັນຍານ ໂດຍແບ່ງເປັນລະບົບ C-Band ຈຳນວນ 14 ຊ່ອງສັນຍານ ແລະ Ku-Band 8 ຊ່ອງສັນຍານເພື່ອໃຫ້ສອດຄ້ອງກັບສະ ພາບພູມີປະເທດໃນລາວ ທີ່ສ່ວນໃຫຍ່ເປັນເຂດພູດອຍ ແລະແຫລ່ງນ້ຳທຳມະຊາດ ຈຶ່ງ ຕ້ອງນຳໃຊ້ດາວທຽມທີ່ມີເທັກນິກພິເສດທີ່ລະບົບການຕິດຕໍ່-ສື່ສານສາມາດເຂົ້າໄປເຖິງໃນ ທຸກພື້ນທີ່ໄດ້ຢ່າງມີປະສິດທິຜົນໂດຍມີອາຍຸການໃຊ້ງານເປັນເວລາ 16 ປີ 6 ເດືອນແລະ ສັນຍານຄອບຄຸມເຖິງ 15ປະເທດໃນພາກພື້ນເອເຊຍ